Solidariteit veg vir lede by Barbrook-myn - Solidariteit WêreldSolidariteit Wêreld | Page 673
Tuis › Mediaverklarings › Solidariteit veg vir lede by Barbrook-myn Solidariteit veg vir lede by Barbrook-myn
Die vakbond Solidariteit het vandag gesê dat hy bekommerd is oor die stand van sake by Vantage Goldfields se Barbrook-myn en dat hy steeds sal volhou om alles in sy vermoë te doen om sy lede by die myn te beskerm. Dit volg nadat die Barbrook-myn kort op die hakke van die sustermyn, Lily-myn, einde 2016 onder besigheidsredding geplaas is.
Volgens Connie Prinsloo, adjunkhoofsekretaris van die mynboubedryf by Solidariteit, gaan die vakbond volgende week op 11 Januarie die myn besoek om met bestuur en die aangewese besigheidsreddingpraktisyn te vergader rakende die toekoms van die myn en sy lede. “Werknemers by Barbrook-myn het nog net ’n gedeelte van hulle salaris vir November 2016 ontvang en het geen salaris vir Desember 2016 ontvang nie. Ons sal ons lede sover moontlik bystaan en in hul beste belange optree,” het Prinsloo gesê.
Volgens Prinsloo het die vakbond vroeër sy kommer uitgespreek oor die stand van sake by Lily-myn wat ook onder besigheidsredding geplaas is, met werknemers wat in April 2016 aangemoedig is om vrywillige skeidingspakkette te neem, maar wat tot nou toe steeds wag op onbetaalde salarisse en pakketgelde. “Ons sal nie die uitbuiting van werknemers en ons lede duld nie en dus beskou ons hierdie komende vergadering met die besigheidsreddingpraktisyn in ’n baie ernstige lig,” het Prinsloo gesê. Solidariteit sal ook nie toelaat dat die Barbrook-werknemers, soos in Lily se geval, deur valse voorwendsels en beloftes mislei word nie.
Voorsitter van Diensgelykheidskommissie ondermyn JIPSA	Die vakbond Solidariteit het die minister van arbeid vandag versoek om die voorsitter van die Diensgelykheidskommissie, mnr. Jimmy Manyi, te vervang. Dit volg nadat Manyi gister uitsprake voor die parlementêre portefeuljekomitee oor arbeid gemaak het wat die regering se pogings om die land se vaardigheidstekorte op te los, ondermyn. Manyi ... Lees meer	Solidariteit begin veldtog om 6 149 uitgeskopte Polmed-lede te help	Die vakbond Solidariteit het vandag aangekondig dat hy met ʼn veldtog begin het om soveel as moontlik van die 6 149 oud-polisielede wie se Polmed-lidmaatskap opgeskort is, te help om briewe aan die fonds te skryf waarin hulle verduidelik waarom hul lidmaatskap nie gekanselleer moet word nie. Dit volg nadat ... Lees meer	Solidariteit verwelkom Projek Hoefyster	Projek Hoefyster se R8 miljard inspuiting vir Denel Land Systems, ʼn filiaal van die Denel-groep, is volgens die vakbond Solidariteit van onskatbare waarde vir die Suid-Afrikaanse produsent van krygstuig. Projek Hoefyster spruit uit ʼn ooreenkoms met Krygkor waarvolgens Denel nuwe infanteriegevegsvoertuie vir die Suid-Afrikaanse Nasionale Weermag sal vervaardig. Volgens Jack ... Lees meer	« Vorige